SCCC กำไร 9 เดือนดูดี!
คุณค่าบริษัท ผลประกอบการ บริษัท ปูนซีเมนต์นครหลวง จำกัด …
6 พ.ย. 2563

คุณค่าบริษัท
ผลประกอบการ บริษัท ปูนซีเมนต์นครหลวง จำกัด (มหาชน) หรือ SCCC ในช่วงไตรมาส 3 ปี 2563 ถือว่าออกมาดีกว่านักวิเคราะห์คาดการณ์ไว้ก่อนหน้า โดยนับว่าประคองตัวได้ดี อยู่ในเกณฑ์ใช้ได้ แม้ว่าจะถูกกระทบจาก Covid-19 อย่างหนัก และมีการปิดซ่อมบำรุง 2 เตาเผาก็ตาม
ในส่วนผลการดำเนินงานไตรมาส 3 สิ้นสุดวันที่ 30 กันยายน 2563 บริษัทมีรายได้รวมลดลงเหลือ 10,462.24 ล้านบาท จากงวดเดียวกันของปีก่อน 11,976.62 ล้านบาท ส่งผลให้บริษัทมีกำไรลดลงเหลือ 898.42 ล้านบาท หรือ 3.01 บาทต่อหุ้น จากงวดเดียวกันของปีก่อน 935.64 ล้านบาท หรือ 3.14 บาทต่อหุ้น
สาเหตุเนื่องมาจาก 1) ยอดขายที่ลดลง 13.2% จากงวดเดียวกันของปีก่อน โดยยอดขายที่ลดลงมาจากอุปสงค์ในไทย และเวียดนาม 2) อัตรากำไรขั้นต้นอยู่ที่ 32.8% ลดลงจากงวดเดียวกันของปีก่อน จากเดิมที่ 34.4% แต่เพิ่มขึ้นจาก 32.5% เนื่องมาจากค่าใช้จ่ายในการบำรุงรักษา 200 ล้านบาทในเตาเผาที่ 4 และ 6 และ 3) ส่วนแบ่งกำไรจากบริษัทลูกลดลง 28% จากไตรมาสก่อน เนื่องจากอุปสงค์ที่กัมพูชาอ่อนแอลง
ส่วนผลการดำเนินงานการดำเนินงานงวด 9 เดือนแรก สิ้นสุดวันที่ 30 กันยายน 2563 บริษัทมีรายได้รวมลดลงเหลือ 31,792.37 ล้านบาท จากงวดเดียวกันของปีก่อน 36,020.41 ล้านบาท แต่บริษัทกลับทำกำไรขยับขึ้นมาอยู่ที่ 2,748.31 ล้านบาท หรือ 9.22 บาทต่อหุ้น จากงวดเดียวกันของปีก่อน 2,677.73 ล้านบาท หรือ 8.99 บาทต่อหุ้น เป็นผลจากการปรับประสิทธิภาพ ลดต้นทุน ลดค่าใช้จ่ายลง
ขณะที่ผลการดำเนินงานโค้งสุดทาย ทาง บล.ทิสโก้ คาดผลประกอบการปกติในช่วงไตรมาส 4 ปี 2563 คงที่จากไตรมาสก่อนหน้า จากเศรษฐกิจในประเทศที่ชะลอตัวลง และปัญหาทางการเมืองกดดันการลงทุน และทำให้อุปสงค์อ่อนแอลง แต่อย่างไรก็ตาม ผลประกอบการของไตรมาส 4 ปี 2563 จะถูกกดดันจากผลขาดทุนพิเศษทางบัญชี ก่อนที่จะฟื้นตัวขึ้นในปี 2564 ตามการฟื้นตัวของเศรษฐกิจ และการก่อสร้างโครงการใหม่ ๆ
ดังนั้น แนะนำให้ “ซื้อ” โดยมีมูลค่าที่เหมาะสม 190 บาท
…
ผู้ถือหุ้นรายใหญ่
รายชื่อกรรมการ